# Àrbitre Internacional (escacs)

En escacs, Àrbitre Internacional, sovint citat amb l'acrònim AI, o bé IA en versió anglesa, és un títol atorgat per la FIDE a persones que hagin demostrat capacitat per actuar com a àrbitre en matxs importants d'escacs (els àrbitres són responsables d'assegurar el compliment de les regles i lleis dels escacs). El títol fou establert l'any 1951.

## Requisits

Els requisits per a l'obtenció del títol són detallats a la secció B.01.2.1 del Handbook de la FIDE. Els requisits inclouen un excel·lent conteixement del reglament dels escacs, una provada imparcialitat, i una prèvia experiència com a àrbitre en torneigs importants. Al lloc web de la FIDE s'hi pot consultar la llista d'Àrbitres Internacionals.

## Àrbitres Internacionals que van ser també forts jugadors

Hi ha hagut forts jugadors d'escacs que han esdevingut també àrbitres internacionals. Alguns exemples:
* Albéric O'Kelly de Galway, GM que fou tres cops Campió Mundial d'escacs per correspondència abans d'esdevenir àrbitre internacional el 1962, i actuar com a àrbitre principal als matxs pel Campionat del món d'escacs dels anys 1966 i 1969.
* Lothar Schmid, GM que va ser també un fort jugador d'escacs tant en la modalitat clàssica com per correspondència abans d'esdevenir àrbitre internacional el 1975 i actuar com a àrbitre principal als matxs pel Campionat del Món de 1972, 1978 i 1986.
* Gideon Ståhlberg, GM que fou el millor jugador suec durant molts anys, i va arbitrar diversos dels matxs pel Campionat del Món on hi participava Mikhaïl Botvínnik.

### Àrbitres Internacionals catalans

* Antonio Medina García, MI que obtingué el títol d'àrbitre internacional el 1974, i sobretot a partir de la dècada dels 1980 va arbitrar nombrosos esdeveniments de la màxima categoria mundial, com la Final de Candidats de 1989 entre Anatoli Kàrpov i Andrei Sokolov, una semifinal de candidats entre Vassili Smislov i Zoltán Ribli el 1983, l'Olimpíada d'escacs de 1988 a Salònica, i el Torneig de la Copa del Món de Barcelona 1989.

#### En l'actualitat, els àrbitres internacionals catalans són

* Benitez Delgado, Josep Maria
* Colls Gelabertó, Emili
* De la Cruz Chumillas, Valerio
* Fernandez-Diaz Mascort, Miquel
* Gimenez Cañadas, Carlos
* Martinez Hernandez, Noemí
* Monné Aules, Enric
* Navarro Perez, Manuel
* Perez Pinazo, Cristina
* Ramos Vizuete, Miguel
* Rodriguez Font, Roger
* Salgado Allaria, Carlos
* Salvans Riba, Josep Maria
* Segura Vila, Joan
* Vega D'Aurelio, Davide
* Zaiats, Vladimir

## Referències

* ↑ «FIDE Chess Profile Josep MAria Benitez Delgado».
* ↑ «FIDE Chess Profile Emili Colls Gelaberto».
* ↑ «FIDE Chess Profile Valerio de la Cruz Chumillas».
* ↑ «FIDE Chess Profile Miquel Fernandez-Diaz Mascort».
* ↑ «FIDE Chess Profile Carlos Gimenez Cañadas».
* ↑ «FIDE Chess Profile Noemí Martinez Hernandez».
* ↑ «FIDE Chess Profile Enric Monné Aules».
* ↑ «FIDE Chess Profile Manuel Navarro Perez».
* ↑ «FIDE Chess Profile Cristina Perez Pinazo».
* ↑ «FIDE Chess Profile Miguel Ramos Vizuete».
* ↑ «FIDE Chess Profile Roger Rodriguez Font».
* ↑ «FIDE Chess Profile Carlos Salgado Allaria».
* ↑ «FIDE Chess Profile Josep Maria Salvans Riba».
* ↑ «FIDE Chess Profile Joan Segura Vila».
* ↑ «FIDE Chess Profile Davide Vega d'Aurelio».
* ↑ «FIDE Chess Profile Vladimir Zaiats».

## Enllaços externs

* FIDE: Requisits per al títol d'Àrbitre Internacional (anglès)